Eenrum

Eenrum (Grinslânsk: Ainrom) is in terpdoarp yn de gemeente It Hegelân (oant 2019 gemeente  De Marne) yn de provinsje Grinslân. It leit op it Hegelân oan de ein fan de Eenrumermaar. Yn 2008 wennen der 1440 minsken.CBS Statline 2008

 Beskriuwing 
Eenrum wie oant 1990 it haadplak fan in gemeente mei deselde namme, mar yn dat jier waard dy part fan de gemeente Ulrum, dy't yn 1992 De Marne te hjitten kaam. It doarp hat in beskerme doarpsgesicht.

De tsjerke fan Eenrum, dy't foar in part út tufstien boud is, datearret út de trettjinde iuw. Yn 1873 sloech de wjerljocht yn de toer, mar de bewenners fan it doarp koenen de brân blusse.

Yn it doarp stiet de noch altyd mealreeë nôt- en pelmûne De Lelie, dy't yn 1862 boud is. Yn de mûnerswente njonken De Lelie is in bakkerijmuseum te finen. Yn de Molenstraat binne de oerbliuwsels fan de Lutje Meuln ("Lytse Mûne") te sjen, dy't yn 1956 foar it grutste part ôfbrutsen is. De mûne datearre út 1737 en wie de âldste nôt- en pelmûne fan Grinslân.

Fierder is der yn it doarp in mosterdmuseum. Ek it sabeare lytste hotel fan Nederlân, Hotel De Kromme Raake, dat ien keamer hat, stiet yn Eenrum.

 Berne yn Eenrum 
Berend van der Veen Czn. (1891-1987), yndustrieel en foarfjochter fan monumintesoarch
Arjo Klamer (1953), kollumnist, ekonoom en publisist
Seth Kamphuijs (1977), akteur en eardere VJ

 Wenjend yn Eenrum 
Ru Clevering (1914-2013), bestjoerder en lânbouwer
Bart FM Droog (1966), dichter

Keppeling om utens 
Webstee Gemeente De Marne

Kategory:Plak yn It Hegelân
Kategory:Plak yn De Marne (Grinslân)
Kategory:Eardere gemeente yn Grinslân